Am Endi vo däm Marsch hemmer no müese es Biwak ufbaue und betriebe. Als erschts hemmer mol e Füürstell gmacht, natürli streng noch reglement, längeverhältnis 4:2, usrichtig noch Weste, 50cm tief. *g*  Denn schnell 8 Zeltblache zämegmacht und scho hemmer üses Zelt gha, natürli no en Wassergrabe usw. alles kontrolliert vomene Of-Awärter, so eine wie ich, eifach scho chlige wiiter.  Und wil das so isch mues es imene Biwak immer mindestens e füürwach ha und die het bi üs us 4 Mann bestande. Also  schnell für die ganz Klass en ablösigsplan erstellt, alli Gruppechefs (ich bi eine devo gsi) vom morge am 3 bis am 4i, das die ander wenigstens öppis warms am morge überchömed.  Denn chunnt en neue Befehl, Tagwach am morge am 3, tja ich mach kein neue Wachplan, die letschte, also mir Gruppechefs müend nüm uf d'wach *hehe* *schnarch*  Denn hemmer so chlige koched und hends gmüetli gnoh, chunnt dä Schuelkommandant verbi. D'romands-gruppe gseht en, meldet aber nöd, usserdem hends es riiise Puff gha,  aber si hend jo au ihri mitbrochte Servelats müesse uspacke.   Do hets en schomol agschisse und er hets zämegstuucht.